Nóg klagte teen Ace kom | Netwerk24
Deur Llewellyn Prince 14 April 2019 11:41
Ace Magashule, sekretaris-generaal van die ANC en voormalige premier van die Vrystaat. Foto: Argief
Ace Magashule, sekretaris-generaal van die ANC, gaan nou ook amptelik by die Verkiesingskommissie (OVK) daarvan aangekla word dat hy die land se kieswette oortree het.
Dit kom nadat 'n video op sosiale media die ronde doen waarin Magashule Saterdag R400 kontant aan 'n inwoner van Philippi in Kaapstad in haar woning oorhandig het. Dit terwyl hy en ander ANC-amptenare besig was om stemme in die gebied te werf.
Lees ook: Ace gee R400 toe hy stemme in Kaapstad werf
Mike Moriarty, die DA se hoofverteenwoordiger in die skakelingskomitee van die OVK, het Sondag bevestig dat die DA 'n klag teen Magashule by die OVK sal indien.
"Die DA is van mening dat Magashule se truuk op die koop van stemme neerkom wat 'n skending van klousules in die Kieswet is. Die OVK se gedragskode verbied uitdruklik die gebruik van finansiële aansporing om 'n stem te werf vir 'n politieke party," het Moriarty gesê.